
A tűz és jég másik dala - A populista politikus mítoszának dramaturgiája és a popkultúra a 21. századi Oroszországban

Kulcsszavak: unpolitics; popkultúra; Oroszország; populizmus; maszkulinitás
A dolgozat a populista politikus mítoszteremtésének eszköztárát, öndefiníciós törekvéseit és önkonstruáltságának dimenzióit járja körbe – ehhez Vlagyimir Putyin politikai karakterét alapul véve. A kutatás két fő irányvonala a regionális orosz folyamatok, valamint a kortárs populáris kultúra vizsgálata, amelyet négy fő szegmensként kezel egy sokrétű multidiszciplináris tanulmányként: ezek a populáris kultúra, – annak egyszerre közérthetősége és túlzó mivolta okán – a romanticizmus, mely folyamatot népszerű, de a társadalmi morál szempontjából elítélendő karakterek példáin keresztül mutat be; a birodalom, amely az orosz történelem geopolitikai, társadalmi, szociális és gazdasági folyamatait értelmezi ezen kontextusban, és végül a misztikum, mint a mindenkori orosz keretrendszer, amelynek használata kontextusba helyezi az orosz öntudat kettősségét, szerepét és helyzetét a 20-21. században.

A kutatás az longue durée fonalán haladva értelmezi a különböző tudományterületek témához kapcsolódását, kiegészülve az összehasonlítás és primer források elemzésével, valamint a különböző tanulmányok hálózatelméleti értelmezésével. A tanulmány célja nemcsak értelmezni az orosz társadalom kettősségét és ennek az európai öntudatra gyakorolt hatását, hanem ezek dimenziók sokrétű vizsgálata és a művészeten, szimbólumokon keresztüli átadása a mindenkori olvasó számára. Tapasztalatom szerint ez a megközelítés azok számára is azonosulhatóbbá tette a kutatás tárgyát, akik nem rendelkeztek a vonatkozó tudományterületek beható ismeretével – és amelyet a populáris kultúrából vett példák ezt megelőzően is átadhatóbbá tettek. Vlagyimir Putyin önmaga alkotta karizmatikus szuverenitása olyan közeget képez, amelyen keresztül az említett folyamatok a valóságban is kutathatóvá válnak – azok minden következményével együtt.

A tanulmány főbb kulcsszavai: politikai önreprezentáció, az orosz társadalom, eurázsiaiság, unpolitics, populista repertoárok, ortodox szakralitás, szimulákrum, totalitárius kultúra, populáris kultúra, modern maszkulinitás.



